Работы мастака сёння захоўваюцца ў калекцыях 28 найбуйнейшых музеяў свету. Творы Гаўрыілы Харытонавіча экспанаваліся ў Аўстрыі, Алжыры, Англіі, Балгарыі, Венгрыі, Даніі, Італіі, Польшчы, Румыніі, Францыі, ФРГ, Чэхаславакіі і іншых краінах. Творы майстра знаходзяцца ў Нацыянальным мастацкім музеі Беларусі, Траццякоўскай галерэі, Нацыянальным музеі ўкраінскага мастацтва, Нацыянальных мастацкіх музеях Малдовы і Балгарыі. У 2002 годзе ў Гомелі была адкрыта Карцінная галерэя Г. X. Вашчанкі. У калекцыі галерэі 121 праца мастака.